รบกวนคุณตอบหน่อยนะคะ มีประจำเดือนเมื่อวันที่24มิ.ย แล้วประจำเดือนหมดวันที่29 ซึ่งวันที่29ได้มีเพศสัมพันธ์กับแฟนโดยที่ไม่ได้ป้องกันและไม่ได้ตั้งใจให้เกิดขึ้น ได้ทานยาคุมฉุกเฉินวันที่29 ตอน8โมงเช้า และทานเม็ดที่2ในเวลา2ทุ่ม ซึ่งหลังจากนั้นวันที่4ก.คได้มีเลือดออกมาเป็นสีแดงเข้มออกมาค่อนข้างเยอะ แล้วหมดในอีกวันที่6ก.ค หลังจากนั้นก็ไม่มีประจำเดือนมาเลย เมื่อคืนได้ใช้ชุดตรวจแล้วไม่พบว่าตั้งครรภ์ค่ะ แต่ไม่แน่ใจเท่าไหร่
สวัสดีค่ะ @หากมีเพศสัมพันธ์ครั้งสุดท้าย 29มิถุนายน แล้วทดสอบการตั้งครรภ์วันที่ 4สค ผลตรวจไม่ตั้งครรภ์นี้ ถือว่าเชื่อถือได้นะคะ แต่การขาดประจำเดือนอาจมีสาเหตุอื่นๆ เช่น ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น @แนะนำให้รอดูประจำเดือนก่อนนะคะ หากขาดประจำเดือนต่อเนื่อง2- 3เดือนขึ้นไป ควรไปพบแพทย์เพื่อตรวจวินิจฉัยโรคค่ะ